Diari Oficial de la Generalitat Valenciana


Sumari del DOGV 6890, del 26-10-2012 (2012/9260)

Notificació de la sentència dictada en el procediment de guarda, custòdia i aliments d'un fill menor, número 177/2012.
----------------------------------------------------------------------------------------------------------------------

### Dades del document

Número de DOGV
:   6890

Data del DOGV
:   26-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9260


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda, custòdia i aliments d'un fill menor, número 177/2012. [2012/9260]  
Assumpte civil 000177/2012 M1   
Jutjat de Primera Instància número 10 d'Alacant  
Juí família guarda, custòdia, aliments fill menor no matrimonial no consensuat 000177/2012   
Part demandant: Ana María Tobón Ortiz.  
Part demandada: Jaime Alberto Santa Ospina.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència s'ha dictat la resolució que té el text que, literalment, és com seguix:   
«Sentència número 463/2012  
Jutgessa que la dicta: Susana Pilar Martínez González.  
Lloc: Alacant.  
Data: 26 de juny de 2012.  
Part demandant: Ana María Tobón Ortiz.  
Procurador: José Miguel Cruz Hernández.  
Part demandada: Jaime Alberto Santa Ospina.  
Objecte del juí: guarda, custòdia o aliments de fills menors no matrimonials no consensuats.   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 177/2012 entre parts, d'una, com a demandant Ana María Tobón Ortiz, representada pel procurador senyor Cruz Hernández i assistida per la lletrada senyora Gomis Iborra i d'una altra, com a demandat Jaime Alberto Santa Ospina, declarat en rebel·lia, sobre guarda, custòdia i aliments en relació al fill menor d'edat, amb intervenció del Ministeri Fiscal.   
Dispositiva  
Estime en part la demanda formulada pel procurador senyor Cruz Hernández, en nom i representació d'Ana María Tobón Ortiz contra Jaime Alberto Santa Ospina, declarat en rebel·lia, i dispose les mesures següents en benefici dels fills menors:   
1. Els fills menors d'ambdós parts, V. i J. D., quedaran sota la guàrdia i custòdia de la mare, a la qual s'atribuïx així mateix l'exercici exclusiu de la pàtria potestat.   
2. No pertoca establir règim de visites a favor del pare.   
3. S'assenyala la quantitat de tres-cents (300) euros en concepte d'aliments en favor dels fills, quantitat que el pare ingressarà els primers cinc dies de cada mes en el compte que a este efecte assenyale l'altre progenitor, i que s'actualitzarà anualment d'acord amb les variacions de l'IPC, i cada progenitor haurà d'abonar el 50% dels gastos extraordinaris que puguen ocasionar els fills. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només hauran d'assumir al 50% les que es realitzen per comú acord entre els progenitors, i en cas contrari se n'assumirà el pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es podran realitzar sense previ consentiment o autorització judicial.   
  
4. No s'aprecien motius per a imposar les costes processals a cap dels litigants,   
Mode d'impugnació. Per mitjà de recurs d'apel·lació, davant de la Audiència Provincial d'Alacant (art. 455 LEC). El recurs s'haurà d'interposar davant d'este jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).  
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 €, el qual es tornarà només en el cas que el recurs siga estimat.   
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa) indicant, en el camp "concepte" el codi "02 civil-apel·lació" i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (ccc, 20 dígits ), s'indicarà en el camp «concepte» el número de compte, el codi i la data en la forma exposada en el paràgraf anterior.   
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, per la providència de 21 de setembre de 2012 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte per a portar a efecte la diligència de notificació.   
  
Alacant, 24 de setembre de 2012.- El secretari judicial: Pedro F. González de Pereda.